Konstelasyon

Yon konstelasyon se yon  gwoup zetwa ki pwòch sou esfè selès la, ki prezante yon figi konvansyonèl yo bay yon non espesyal. Li se tou yon « zòn nan syèl la ki konvansyonèlman delimite ki gen ladann gwoup zetwal sa yo ». 

Anpil kilti te imajine fòm ki relye kèk zetwal pa liy imajinè. Yo te asosye ak mit.
Konstelasyon sa yo te pèmèt moun repere bagay ki nan syèl yo, sou Latè e menm oryante moun ki tap vwayaje sou lanmè.

Yon konstelasyon jeneralman pi konplike ke yon asteris ki ka reprezante yon pati sèlman nan yon konstelasyon oswa fè pati plizyè konstelasyon. 

Zetwal konstelasyon yo parèt gwoupe nan syèl leswa men, an reyalite, yo jeneralman trè lwen youn lòt.


Sof si gen lòt endikasyon, isit la, tèm konstelasyon an fè referans ak konstelasyon modèn yo. Aktyèlman, Inyon Astwonomik Entènasyonal (UAI) divize syèl la an 88 konstelasyon avèk limit yo presi, pou tout ti kwen nan syèl la fè pati yon konstelasyon.  88 konstelasyon sa yo repati an 2 gwoup, 44 pou chak emisfè terès, nò (boreyal) ak sid (ostral). Konstelasyon boreyal yo pi ansyen e yo makonnen ak sivilizasyon mezopotamyèn mediteraneyèn. Se Grèk yo ak Women yo ki transmèt nou yo. Se astwonòm oksidan yo ki te bay konstelasyon ostral yo non nan XVIIyèm syèk la.

 Referans 

 Lyen deyò 
 Konstelasyon ki disparèt
 Konstelasyon Otòn, Ivè, Prentan, Ete sou Astronoo
 Istwa katografi selès
 Stellarium , lojisyèll (gratis) ki, apre kèk reglaj, pèmèt wè tout konstelasyon ofisyèl (avèk objè selès).

Kategori:Astwonomi